
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 5T/66/2023 8723010910 03. 03. 2025 JUDr. Pavol Roth ECLI:SK:OSPP:2025:8723010910.4
ROZSUDOK V MENE SLOVENSKEJ REPUBLIKY Okresný súd Poprad samosudca JUDr. Pavol Roth v trestnej veci obžalovanej A. B. C., trestne stíhanej pre prečin zanedbania povinnej výživy podľa § 207 ods. 1 Trestného zákona, na hlavnom pojednávaní konanom na Okresnom súde Poprad dňa 3. marca 2025, takto rozhodol: Podľa § 285 písm. f) Trestného poriadku o s l o b o d z u j e obžalovanú A. B. C., nar. XX.XX.XXXX v Poprade, trvale bytom D. E. XXXX/XX, E., prechodne bytom F. XX, E. spod obžaloby prokurátora Okresnej prokuratúry Poprad 1 Pv 345/23 zo dňa 31.10.2023, podanej na Okresnom súde Poprad dňa 2.11.2023, a to pre skutok, ktorý sa stal tak, že ako matka maloletého E. E., nar. XX.XX.XXXX, hoci jej vyživovacia povinnosť vyplýva priamo zo Zákona o rodine, ako aj z rozsudku Okresného súdu Poprad sp. zn. 15P/90/2021-18 zo dňa 28.01.2022, právoplatného dňa 17.02.2022, ktorým bol maloletý zverený do osobnej starostlivosti otca G. E. a ktorým bola zaviazaná prispievať na jeho výživu sumou 50,- eur mesačne, ktoré výživné je splatné vždy do 15teho dňa toho ktorého mesiaca k rukám otca počnúc dňom 01.02.2022, si túto vyživovaciu povinnosť úmyselne neplnila pravidelne a v plnej výške v Poprade, okres Poprad, ani inde od 01.02.2022 až do 10.4.2024, s výnimkou mesiaca apríl 2023, kedy uhradila sumu 100,- €, mesiaca máj 2023, kedy uhradila sumu 50,- €, mesiaca jún 2023, kedy uhradila sumu 50,- €, mesiaca júl 2023, kedy uhradila sumu 550,€, mesiaca september 2023, kedy uhradila sumu 150,- € a ďalšiu sumu 50,- €, pričom nebola evidovaná ako uchádzačka o zamestnanie a nepoberala dávky a príspevky v hmotnej núdzi ani žiadne iné dávky, čím jej za uvedené obdobie vznikol dlh na výživnom pre otca dieťaťa G. E. vo výške 350,- eur, ktorý dlh v nasledujúcom období riadne uhradila a uhradila aj ďalšie bežné výživné a dlh na výživnom za obdobie od 11.4.2024 až do 3.3.2025 v celosti, teda najmenej dva mesiace v období dvoch rokov neplnila úmyselne zákonnú povinnosť vyživovať iného, čím mala spáchať prečin zanedbania povinnej výživy podľa § 207 ods. 1 Trestného zákona, pretože trestnosť činu zanikla. odôvodnenie:
Podľa § 172 ods. 2 Trestného poriadku, vzhľadom na skutočnosť, že po vyhlásení rozsudku sa procesné strany vzdali práva podať odvolanie, bol vyhotovený zjednodušený písomný rozsudok, ktorý neobsahuje odôvodnenie. najmenej dva mesiace v období dvoch rokov neplnila úmyselne zákonnú povinnosť vyživovať iného, Poučenie: Proti tomuto rozsudku možno podať odvolanie do 15 dní odo dňa jeho oznámenia prostredníctvom tunajšieho súdu na Krajský súd v Prešove. Rozsudok nadobudol právoplatnosť dňom vyhlásenia.

